  Виталий Пронин Вылӥ кивалтӥсьёслэн пумиськоназыТуспуктэм: udmurt.ruУдмурт шаере вуиз Приволжск федерал округысь Национальной гвардилэн войскоосыныз кивалтӥсь генерал-полковник Александр Порядин. 10-тӥ декабре со пумиськылӥз Правительстволэн Тӧроеныз Ярослав Семёновен, Тӧролэн но Правительстволэн Администрациенызы кивалтӥсен Сергей Смирновен. Ужрадэ озьы ик пыриськиз Россиысь Нацгвардилэн войскоосызъя федерал службалэн Удмурт ёзэныз кивалтӥсь Ильяс Ханнанов. Котрес ӝӧк сьӧры пуксьыса, соос кенешизы кышкытлыклэсь утиськонэн герӟаськем ужпумъёс пумысен. - Кышкытлыклэсь утиськон шаерады ушъямон радъямын. Ӟеч тырше Нацгвардилэн Удмурт ёзэз но, - пусйиз генерал-полковник А. Порядин. Пумиськонын нимысьтыз саклык висъямын вал бадӟым ужрадъёсын калыкез кышкытлыклэсь утёнлы, озьы ик пиналъёсты патриот мылкыдо будэтонлы. Та ласянь бадӟым уж нуиське школаосын - кылдытэмын кадет классъёс. Отын тодон-валан люкась но кыдась школьникъёс арлы быдэ сямен пырисько но вормонъёс басьто пӧртэм вожвылъяськонъёсын.  Елена Тугашова  